Gimė 1945 m. liepos 7 d. Kvaselių kaime (Utenos r.). 1963 m. baigė vakarinį skyrių prie Utenos antros vidurinės mokyklos. 1968 m. baigė Vilniaus valstybinio pedagoginio universiteto Gamtos-geografijos fakultetą. Įgijo vidurinės mokyklos biologijos ir žemės ūkio gamybos pagrindų mokytojos specialybę.
1968–1969 m. – VVPI Žemės ūkio pagrindų katedros vyresnioji laborantė, 1969 m. – Žemės ūkio pagrindų katedros ir Botanikos katedros dėstytoja, 1969–1976 m. – stažuotoja tyrinėtoja, 1976–1978 m. – vyr. dėstytoja, 1978–1998 m. – Žemės ūkio pagrindų ir taikomųjų darbų katedros asistentė, 1998–2000 m. – Agrobiologijos katedros docentė. 2000–2008 m. – Botanikos katedros docentė.
1977 m. apgynė mokslų kandidato disertaciją „Kukurūzų derliaus formavimas ir jų kokybė tręšiant padidintomis azoto normomis ir mikroelementais“1. 1978 m. suteiktas mokslų kandidatės laipsnis. 1993 m. nostrifikuota daktare.
Išspausdino per 40 mokslinių straipsnių.
VVPI dėstė citologiją, augalininkystę, daržininkystę, vedė laboratorinius darbus bei augalininkystės lauko praktiką.
1985 m. suteiktas docentės pedagoginis mokslo vardas.
Nuorodos
1 Гутаускене И. Формирование урожая кукурузы и ее качество при удобрении повышенными нормами азота и микроэлементами: диссертация … канд. c-х. наук. – Вильнюс, 1976. – 228 с.